Kjell Grandhagen

Kjell Grandhagen (1954–2019)Hysj-sjefen som åpnet opp Forsvaret - Aftenposten 4. mai 2019 var en norsk offiser i Hæren.Minneord av generalinspektør for Hæren, generalmajor Odin Johannessen - Aftenposten 20. mai 2019 Han var generalløytnant og sjef for Etterretningstjenesten fra 2010 til 2016.Minneord av sjef for Etterretningstjenesten, generalløytnant Morten Haga Lunde - Aftenposten 20. mai 2019

Liv og virke
Kjell Grandhagen var bror til Egil Grandhagen (1947–2020), som var generalsekretær i Norsk Luthersk Misjonssamband fra 1982 til 2001.

 Utdanning 
Grandhagen gikk i 1974 ut av Befalsskolen for infanteriet. I 1978 ble han uteksaminert fra Krigsskolen. Grandhagen tok Hærens stabsskole og studert ved École supérieure de guerre interarmées i Paris.«Kjell Grandhagen blir ny sjef for Etterretningstjenesten», Forsvarsdepartementet, pressemelding, nr. 35/2009, 21. august 2009, besøkt 8. september 2012.

Militær
I Norge tjenestegjorde han i Brigaden i Nord-Norge, 6. divisjon og Distriktskommando Nord-Norge. Han var sjef for 6. divisjon, Hærens styrker og Krigsskolen. Han ledet presse- og informasjonsavdelingen i Forsvarets overkommando og var militær assisterende departementsråd i Forsvarsdepartementet. Han var sjef for Etterretningstjenesten fra 2009 til årsskiftet 2015–2016 da han ble avløst av Morten Haga Lunde.Han er Norges nye etterretningssjef, NRK, 22. mai 2015, besøkt 22. mai 2015

Grandhagen tjenestegjorde utenlands i Multinational Force and Observers i Egypt og i Den nordisk-polske brigaden i SFOR i Bosnia-Hercegovina, der han først var stabssjef og så sjef.

Grandhagen opplyste i 2018 at han hadde uhelbredelig beinmargskreft. Han døde 3. mai 2019 på Akershus universitetssykehus, 64 år gammel.

 Utmerkelser 
I 2016 ble Grandhagen utnevnt til kommandør av St. Olavs Orden for fremragende samfunnsnyttig innsats.

I 2011 ble han utnevnt til offiser av den franske Æreslegionen. Han var kommandør av Den nasjonale fortjenstorden i Frankrike,«Generalløytnant Grandhagen utnevnt til Offiser av den franske Æreslegionen» , Frankrikes ambassade i Oslo, 24. februar 2011, besøkt 8. september 2012. den belgiske Kroneordenen,«– Kjell Grandhagen var en av våre mest markante og respekterte ledere» forsvaretsforum.no, 3. mai 2019, besøkt 4. mai 2019. og av Forbundsrepublikken Tysklands fortjenstorden (stort fortjenstkors), var offiser av den amerikanske Legion of Merit og ridder av den jordanske Uavhengighetsordenen. Han ble i 2013 tildelt Forsvarets hederskors.https://www.dn.no/politikk/kjell-grandhagen/en-offiser-og-gentleman-har-gatt-bort/2-1-597377

Videre var Grandhagen innehaver av Forsvarsmedaljen med laurbærgren, Hærens fortjenstmedalje,«Kjell Grandhagen (64) er død», tv2.no, 3. mai 2019. Forsvarsmedaljen med tre stjerner,«Kjell Grandhagen er død» , blv.no, 3. mai 2019, besøkt 4. mai 2019. Forsvarets medalje for internasjonale operasjoner med én stjerne, Hærens vernedyktighetsmedalje med tre stjerner, NATO-medaljen for det tidligere Jugoslavia, MFO-medaljen, Det frivillige Skyttervesens hederstegn, Norges Veteranforbund for Internasjonale Operasjoners hederstegn, Forsvarets medalje for feltsport, Forsvarets medalje for skyting og KNBLO-medaljen.Torgeir Haugaard/Forsvaret (foto): Foto hos SNL.no«E-tjenesten: – Økende trussel for norske selskaper», nrk.no, 5. februar 2013, besøkt 5. februar 2013.

Før han konverterte ferdighetsmerkene til Forsvarets nye fellesmedaljer var han innehaver av Det militære skarpskyttermerke, Det militære marsjmerke, Det militære skimerke, Infanterimerket, Det frivillige Skyttervesens dugleiksmerke, Norges idrettsforbunds idrettsmerke og Norges Skytterforbunds NAIS-medalje.

 Referanser 

 Eksterne lenker 



Kategori:Norske generalløytnanter
Kategori:Offiserer i Hæren (Norge)
Kategori:Personer tilknyttet Krigsskolen
Kategori:Sjefer for Etterretningstjenesten
Kategori:Kommandører av St. Olavs Orden
Kategori:Forsvarets hederskors
Kategori:Forsvarsmedaljen med laurbærgren
Kategori:Forsvarsmedaljen
Kategori:Forbundsrepublikken Tysklands fortjenstorden
Kategori:Æreslegionen
Kategori:Den nasjonale fortjenstorden (Frankrike)
Kategori:Personer fra Oslo